Kelp
<s>Kelpi (lat. Laminariales) su red velikih smeđih algi, koje žive u podvodnim "šumama" u plitkim dijelovima oceana.</s>

<s>Organizmi zahtjevaju vodu bogatu hranjivim tvarima, na temperaturi između 6 i 14 °C. Poznati su po velikoj brzini rasta; rodovi Macrocystis i Nereocystis mogu narasti i do 50 centimetara dnevno, pa dosegnu konačnu veličinu od 30 do 80 metara.</s>

<s>Morfologija 
Kod većine kelpa talus se sastoji od listolikih struktura, koje se šire sa "stabljike".</s><s>Sustav malih korijenčića omogućuje kelpu da se pričvrsti za oceansku podlogu.</s><s>Američke vrste, kao što je Nereocystis lueteana, sadrže mjehuriće ispunjene zrakom (pneumatociste), koji se nalaze na početku listova blizu stabljike.</s><s>Oni uspravljaju stabljiku kelpa prema površini.</s>

<s>Rast i razmnožavanje 
Kelp počinje rasti u podnožju meristema, gdje se listovi i stabljika sastaju.</s><s>Rast može biti ograničen djelovanjem ježinaca.</s><s>Životni ciklus kelpa uključuje stadije diploidnog sporofita i haploidnog gametofita.</s><s>Haploidna faza počinje kada zreli organizam otpusti velik broj spora, koje klijaju, pa postanu muški ili ženski gametofit.</s><s>Iz spolnog razmnožavanja proizlazi stadij diploidnog sporofita, koji se razvija u zrelu jedinku.</s>

<s>Zaštita 
Čovjek može dosta utjecati na degradaciju šuma kelpa.</s><s>Prekomjerni ribolov u ekosustavima u blizini obale dovodi do prevelikog porasta populacija biljojednih životinja.</s><s>To lako može dovesti do toga da šuma kelpa postane gola zemlja s vrlo malim brojem živih vrsta.</s><s>Osim prekomjernog lova, velike prijetnje staništima ovih algi su zagađenje vode, skupljanje kelpa, klimatske promjene i invazivne vrste.</s>

<s>Galerija</s>

<s>Izvori</s>

<s>Vanjske poveznice</s>

<s>Smeđe alge</s>

